B'investiment ta' €42,000 se jiġu restawrati erba' pitturi reliġjużi ta' pittur li fi żmienu ma kienx ipitter ħafna pitturi reliġjużi u għalhekk dawn il-pitturi huma uniċi. Dan tħabbar waqt konferenza fis-Santwarju tal-Madonna tal-Mellieħa. Il-fondi sabiex isir dan ix-xogħol ingħataw mill-Awtorità għat-Turiżmu u mill-Gvern. Iċ-Chairman għall-Awtorità tat-Turiżmu, Gavin Gulia, saħaq li pajjiżna għandu ħafna rikkezzi x'joffri u għalhekk huwa importanti li nkomplu ninvestu f'osqma bħal dawk reliġjużi. Min-naħa tiegħu, il-Ministru għat-Turiżmu, Clayton Bartolo qal li l-knejjes u l-qasam reliġjuż kapaċi joffri esperjenza unika lit-turist. Huwa tenna li jħares 'il quddiem sabiex nerġgħu nibdew nilqgħu t-turisti f'pajjiżna.